CELEX: 62017CN0586
Language: el
Date: 2017-10-06 00:00:00
Title: Υπόθεση C-586/17: Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 6 Οκτωβρίου 2017 — Staatssecretaris van Veiligheid en Justitie, I., D.

8.1.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 5/21
            
         Αίτηση προδικαστικής αποφάσεως την οποία υπέβαλε το Raad van State (Κάτω Χώρες) στις 6 Οκτωβρίου 2017 — Staatssecretaris van Veiligheid en Justitie, I., D.
   (Υπόθεση C-586/17)
   (2018/C 005/28)
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στις υποθέσεις της κύριας δίκης
   
   
      Αναιρεσείοντες: Staatssecretaris van Veiligheid en Justitie, I.
   
      Αναιρεσίβλητος: D.
   
      Προδικαστικά ερωτήματα
   
   
               1)
            
            
               
                           α)
                        
                        
                           Αντιτίθεται το άρθρο 46, παράγραφος 3, της οδηγίας 2013/32/ΕΕ (1) του Ευρωπαϊκού Κοινοβουλίου και του Συμβουλίου, της 26ης Ιουνίου 2013, σχετικά με κοινές διαδικασίες για τη χορήγηση και ανάκληση του καθεστώτος διεθνούς προστασίας (αναδιατύπωση) […], σε συνδυασμό με το άρθρο 47 του Χάρτη των Θεμελιωδών Δικαιωμάτων της Ευρωπαϊκής Ένωσης, σε σύστημα κατά το οποίο ο πρωτοβάθμιος διοικητικός δικαστής για υποθέσεις ασύλου κατ’ αρχήν δεν δύναται να λάβει υπόψη κατά την εξέταση προσφυγής λόγο αιτήσεως ασύλου που προβλήθηκε από τον αλλοδαπό για πρώτη φορά στο πλαίσιο της προσφυγής αυτής;
                        
                     
                           β)
                        
                        
                           Έχει συναφώς σημασία το ότι προβάλλεται ένας πραγματικά νέος λόγος αιτήσεως ασύλου, δηλαδή λόγος αιτήσεως διεθνούς προστασίας ο οποίος στηρίζεται σε πραγματικά περιστατικά και περιστάσεις που είναι μεταγενέστερα της ημερομηνίας εκδόσεως της αποφάσεως της αρχής που αποφάνθηκε επί της αιτήσεως διεθνούς προστασίας, ή ένας αποσιωπηθείς λόγος αιτήσεως ασύλου, δηλαδή λόγος αιτήσεως διεθνούς προστασίας ο οποίος στηρίζεται σε πραγματικά περιστατικά και περιστάσεις που είναι προγενέστερα της ημερομηνίας εκδόσεως της αποφάσεως της αρχής που αποφάνθηκε επί της αιτήσεως διεθνούς προστασίας, σχετικά με τον οποίο δύναται να προσαφθεί σε αλλοδαπό ότι δεν τον γνωστοποίησε ήδη κατά το διοικητικό στάδιο, μολονότι γνώριζε την ύπαρξή του;
                        
                     
                           γ)
                        
                        
                           Έχει συναφώς σημασία το ότι ο λόγος αιτήσεως ασύλου προβάλλεται στο πλαίσιο προσφυγής ενώπιον του πρωτοβάθμιου διοικητικού δικαστή για υποθέσεις ασύλου κατά αποφάσεως της αρχής που αποφάνθηκε επί της πρώτης ή επί μεταγενέστερης αιτήσεως διεθνούς προστασίας;
                        
                     
         
               2)
            
            
               Αν το ερώτημα 1α) χρήζει καταφατικής απαντήσεως, αντιτίθεται το δίκαιο της Ένωσης στη δυνατότητα του πρωτοβάθμιου διοικητικού δικαστή για υποθέσεις ασύλου να επιλέξει να παραπέμψει σε νέα διαδικασία ενώπιον της αποφαινόμενης αρχής λόγο αιτήσεως ασύλου που προβλήθηκε ενώπιόν του για πρώτη φορά στο πλαίσιο προσφυγής, προκειμένου έτσι να διασφαλίσει την ορθή διεξαγωγή της δικαστικής διαδικασίας ή να αποτρέψει ανεπίτρεπτη καθυστέρησή της;
            
         
      (1)  ΕΕ 2013, L 180, σ. 60.